ДГ „Вълчо Иванов” , с. Ставерци, общ . Долна Митрополия, обл. Плевен, ул. „Бачо Киро”- 1, e-mail: cdg.staverci@abv.bg , тел. 06550/2054

СТРАТЕГИЯ   
ЗА РАЗВИТИЕ НА ДЕТСКА ГРАДИНА „ВЪЛЧО ИВАНОВ“ , С. СТАВЕРЦИ ЗА ПЕРИОДА 2016–2020 ГОДИНА

Тази стратегия представлява дългосрочна програма за развитие на ДГ „Вълчо Иванов“ за периода 2016 – 2020 година.като определя актуалните цели за този период от развитието на детската градина, начините за реализирането ù, както и очакваните резултати. Тя се основава на принципите и насоките от ЗПУО, Наредба №5 от 03.06.2016г за ПО, приоритетите на МОН и на РУО на МОН, на Общинската стратегия за развитието на образованието в общината и на спецификата на детската градина.

ВЪВЕДЕНИЕ

Стратегията е система от идеи и последователни действия в педагогически и административен аспект, чието изпълнение гарантира развитието и утвърждаването на детското заведение като качествена, достъпна и предпочитана обществена институция. Съхранява добрите традиции и достойнства на ДГ „ Вълчо Иванов”, опира се на миналия положителен опит, начертава бъдещи действия по посока на очаквания резултат, търси вътрешни ресурси и потенциални възможности. Стратегията анализира силните страни и вероятните трудности и проблеми за реализирането й, определя условията и характера на дейностите, установява принципите на ръководство.

Стратегията се опира на съвкупността от взаимосвързаните мисия, визия, ценности, дейности, цел и подцели.

І. МИСИЯ

Мисията на ДГ „ Вълчо Иванов” е:

• да подкрепя и вярва в потенциалните възможности на всяко дете;

• да създава благоприятна позитивна и разнообразна среда за неговото развитие;

• да мотивира учителите да реализират в най-висока степен уменията си;

• да стимулира и убеждава родителите и обществеността, че детската градина е значима и необходима среда за пълноценното развитие на детето от предучилищна възраст.

ІІ. ВИЗИЯ

Настоящата стратегия е ориентирана към следната визия:

Детска градина „ Вълчо Иванов” да бъде:

• ***Място*, където детето се чувства щастливо, защитено, разбирано и подкрепяно.**

• ***Предпочитана среда* за 3–7-годишните деца, където се гарантира тяхното умствено, емоционално, социално, личностно и здравно-физическо развитие.**

• ***Център* за родители, търсещи и намиращи подкрепа, съгласие, сътрудничество, педагогическа информация.**

• ***Средище* на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.**

ІІІ. ЦЕЛ НА СТРАТЕГИЯТА

**Изграждане на хуманна, функционална и позитивна образователна среда в детското заведение, осигуряваща достъп и равен шанс за предучилищно възпитание на всички деца.**

**Оптимизиране на възможностите на детското заведение да се превърне в желано място за образователна, културна и социална дейност не само като краен продукт, но като атмосфера, дух и начин на мислене за осъществяване на многостранни инициативи.**

**Оперативни цели:**

1. Утвърждаване на демократичния стил на ръководство, стимулиращ и мотивиращ учителите за висока професионална реализация и развитие.

2. Хуманност на възпитателно-образователния процес и преоткриване на детската личност, възпитавана в дух на мир, толерантност, достойнство, свобода и творчество.

3. Създаване на условия и възможности за избор и включване в значими дейности, адресирани към индивидуалните потребности: на децата (кътове, материална база, дейности, ) и на учителите (работна среда, работно поле за изява).

4. Осъвременяване на формите и разширяване на сътрудничеството между детската градина и семейството, държавните и културни институции при реализиране на държавните образователни стандарти.

ІV. ЦЕННОСТИ И РЪКОВОДНИ ПРИНЦИПИ НА СТРАТЕГИЯТА

1. Хуманизиране и демократизиране дейността на детската градина и поставяне на детето в центъра на педагогическите взаимодействия.

2. Реализиране на ценностите и принципите на педагогиката на толерантността и ненасилието.

3. Позитивното възпитание да бъде в основата на педагогическото взаимодействие.

4. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.

5. Създаване условия за квалификационна дейност на педагогическата колегия, основаваща се на поддържащото образование – образование през целия живот.

6. Подкрепа на децата и техните семейства – педагогика на сътрудничеството.

V. ЕТАПИ ПРИ РАЗРАБОТВАНЕ НА СТРАТЕГИЯТА

1. Анализ на състоянието на детската градина и външната среда

1.1. Деца

В Детска градина „ Вълчо Иванов” се приемат деца на възраст 3–7 години, по желание на родителите, като групите се оформят на възрастов принцип и по правилата за прием на общината. Не се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето, Законът за закрила на детето и Конституцията на Република България.

|  |  |
| --- | --- |
| **Силни страни** | **Затрудняващи моменти:** |
| *1. Децата са физически и психически здрави и правилно развити.*  *2. Осъществена е приемственост детска градина–училище.*  *3. Осигурено е здравно обслужване и здравна профилактика*  *4. Детските групи не надвишават допустимия норматив, което дава възможност за индивидуална работа.* | *1. Има очертан демографски срив и намаляване броя на децата.*  *2. Вероятност за изтичането на деца от подготвителна група за ранно постъпване в първи клас.*  *3. Нарастване броя на децата с неадаптирано и социално неприемливо поведение, отхвърлящи традиционни педагогически въздействия*  *4. Наличие на деца с нередовна имунизация.*  *5. Ненавременно заплащане на таксата за ДГ.* |
| ***Вътрешен потенциал:***  • Разчитане на творческия заряд, изобретателност, любознателност и висока сензитивност на децата.  • Стимулиране познавателната активност на всяко дете и позитивното общуване между децата.  • Туширане напрежението, тревожността и агресивните прояви.  • Диагностициране на изоставането или избързването в развитието и създаване на адекватни условия за индивидуално прогресивно развитие. | |
| **1.2. Кадрови ресурси**  Брой на педагогическия персонал – 4 души.  Възрастов състав – 40 – 58год.  Образование на педагогическия персонал – 3 са със степен магистър и 1 бакалавър.  Професионално квалификационна структура – от колегията 1 учител е с 5. ПКС.  От педагогическия персонал – 2 са с втора специалност.  В детската градина няма главен учител.  В детската градина има 3 старши учители. | |

|  |  |
| --- | --- |
| **Силни страни:** | **Затрудняващи моменти:** |
| 1. Наличие на финансови условия за материално стимулиране на учителите, прилагащи нетрадиционни или допълнителни педагогически дейности чрез Национална програма за диференцирано заплащане.  2. Наличие на възможности за вътрешно финансиране на текуща педагогическа квалификация.  3. Наличие на квалифициран педагогически персонал с опит и стаж.  4. Утвърдена екипност на различни равнища. 5.Умения за презентиране и популяризиране на собствен опит.  6. Участие на представители на педагогическата колегия в подбора на учители.  7. Осигурени здравна профилактика и мониторинг на работното място от лицензирана фирма. | 1. Няма система за поддържаща квалификация, финансирана от външни фактори.  2. Недостатъчна квалификация на учителите по отношение интегрирането на деца със специални образователни потребности и корекция на т.нар. „трудни“ деца.  3. Недостатъчна мотивация за придобиване и повишавате на ПКС.  4. Недостатъчни умения за работа по европейски проекти.  5. Липса на охрана на сградата и двора.  6. Прекалена административна натовареност на директора, който работи и в група. |
| ***Вътрешен потенциал:***  • Мотивиране на учителите да овладяват компютърни умения и чужди езици.  • Популяризиране и внедряване на собствен педагогически опит и знания в практиката на цялата градина.  • Придобитите умения и знания от втора специалност или специализации да станат достояние на всички чрез различни форми. | |
| **1.3. Възпитателно-образователен процес**  Наличие на Програмна документация и помагала.  Изпълнение на държавните образователни стандарти.  Прилагане на педагогически подходи, осигуряващи комфорта на децата. | |
| **Силни страни:** | **Затрудняващи моменти:** |
| 1. Създадени са условия за „равен старт“ на всички деца.  2. Популяризиране, изява и презентиране на творчеството на децата – изложби, концерти.  3. Приобщаване на децата към националните ценности и традиции.  4. Гъвкав дневен режим, осигуряващ равностойност на трите основни дейности: игра–обучение–труд.  5. Утвърждаване на личностно ориентиран и позитивен подход на възпитание.  6. Наличие на оборудван физкултурен салон за провеждане на физическо възпитание и активна двигателна дейност. | 1. Недостатъчност в прилагането на превантивна и рехабилитационна педагогика, както и невладеене на компенсаторни педагогически механизми.  2. Недостатъчно противодействие на установената хиподинамика на децата.  3. Недостатъчна ефективност и адаптируемост на утвърдените помагала към спецификата на детската градина.  4. Липсва национален одобрен инструментариум за диагностика.  5. Липса на апробирани, описани и на популяризирани интерактивни методи за взаимодействия за детски градини. |
| *Вътрешен потенциал:*  • Овладяване принципите и методите на позитивното възпитание чрез самоподготовка, вътрешна и външна квалификация.  • Повишаване на квалификацията (посещаване на курсове, тренинги, обучение или самообучение).  • Компетентен и критичен подбор на помагала. | |
| **1.4. Учебно-техническа и материална база**  Достатъчен сграден фонд, специално проектиран и построен за детска градина: 2 спални, 2 занимални, 1 кабинет за директора и ЗАС, дворни площадки, съоръжения, учителска стая, здравен кабинет, методичен кабинет.  Достатъчни УТС – технически средства, подпомагащи педагогическия процес – компютри, принтери.  Достатъчен библиотечен фонд – периодичен печат, научна литература, утвърдени помагала и др.  Добре оборудван двор за дейности на открито. | |
| **Силни страни:** | **Затрудняващи моменти:** |
| 1. Обособени помещения за всяка група.  2. Игрови площадки на двора за всяка група.  3. Собствена отоплителна система. | 1. Остарял сграден фонд – външната фасада на сградата се нуждае от ремонт  2. Морално остарели уреди на двора.  3.Нефункциониращи пясъчници поради липса на пясък.  4.Множество неравности по затревените площи в двора, затрудняващи поддържането му.  5.Изработване и закупуване на нови костюми. |
| Вътрешен потенциал:   * Търсене на възможности за включване на спонсори в различните дейности. * Мотивиране на родителите на децата за собствен труд и принос към обновяване на МТБ. * Включване в общинската програма за ремонти и реконструкции. * Кандидатстване по национални и европейски програми за благоустройство на сградата и двора на детското заведение. | |
| **1.5. Финансиране**  Финансирането на детската градина е смесено – от държавата и от общината.  Заплатите на персонала, издръжката на медицинския кабинет и подготвителните за училище групи (учебни помагала, храна, ремонт, отопление, материали, услуги) се осигуряват от фонд „Държавни дейности“. Издръжката на останалите възрастови групи се осигурява от общината.  Заплатите на учителите са обвързани с национални програми – диференцирано заплащане, кариерно развитие, външно оценяване и др.  Съществуват други алтернативи, допускани от Закона за предучилищно и училищно образование, за финансиране от проекти, дарения и спонсорство. | |
| **Силни страни:** | **Затрудняващи моменти:** |
| 1. Целеви средства за медицински кабинет.  2. Допълнителни средства за помагала за ППДГ.  3. Безплатни допълнителни закуски за ППД.  4. Наличие на вътрешни правила за труд и работна заплата.  5. Въвеждане на системата за финансово управление и контрол. | 1. Липса на достатъчно средства за основни ремонти, за реконструкция на двора, за енергийна ефективност на сградата.  2. Липса на достатъчно целеви средства за текуща и постоянна квалификация.  3. Липса на средства за заместници при отсъствие на титулярите.  4. Недостатъчно активизиране на родителите за участие в благоус­тройството и обогатяването на материалната база. |
| *Вътрешен потенциал:*  • Мотивиране и стимулиране и на родителите към спомоществователство.  • Кандидатстване за включване в различни проекти и програми.  • Развиване на собствени дейности – възможности за допълнителни приходи към бюджета.  • Кандидатстване по различни проекти и програми за финансиране.   * Търсене на спонсорство от местни организации и частни фирми. | |
| **1.6. Външни фактори**  Семейна общност и родителите на децата *...*  Връзки с неправителствени организации *...*  Общински структури и културни институции *...* | |

|  |  |
| --- | --- |
| **Силни страни:** | **Затрудняващи моменти:** |
| 1. Включване на родителите в прекия образователно-възпитателен процес чрез организиране „ Ден на отворени врати”.  2. Установени са традиции в приемствеността с училището.  3. Създадени са ползотворни връзки с читалището. | 1. Недостатъчно е включването и съпричастността на родителите към живота на децата им в детската градина.  2. Недостатъчно е прилагането на разнообразни инициативи за повишаване активността на родителите.  3.Преобладаваща неграмотност сред родителите. |
| *Вътрешен потенциал:*  • На базата на досегашен опит може да се създадат нов тип отношения на сътрудничество със семейството чрез нетрадиционни форми: обособяване на библиотека за родителите, „Поща“.  • Създаване на система за външна изява на деца и учители.  • Издаване на брошура с творчество на деца и учители, диск.  • Създаване система за обмен на информация със семейството и училището.  . Създаване на „ Обществен съвет”. | |

**2. Идентификация на проблемите**

**2.1. Общи проблеми:**

• Липсва държавна стратегия за продължителна и повишаваща квалификация на педагогическите кадри.

• Липсва национален инструментариум за диагностика.

• Недостатъчна финансова осигуреност на цялостния процес в детската градина – закаляване, квалификация, съвременна образователна и здравословна среда и др.

• Липса на национална стратегия за спорта при най-малките.

• Неработеща система за здравословно хранене на най-малките.

**2.2. Специфични проблеми:**

• Увеличаващи се прояви на агресивни нагласи в предучилищна възраст.

• Затруднена идентификация на нестандартните деца и липса на адекватна корекционна дейност.

• Проблеми с родителите – неразбиране целите на детското заведение, разминаване на критериите за развитие на децата, свръхпретенции и др.

• Липса на съвместна (със семейството) закалителна програма за децата.

• Остаряла материална и дидактична база.

VІ. ДЕЙНОСТИ ЗА ПОСТИГАНЕ НА ЦЕЛИТЕ

1. Административно-управленска дейност

1.1. Търсене на нови контакти с институти, фондации и организации за подпомагане дейността на детската градина.

1.2. Изработване на интернет страница.

1.3. Участие в проекти и програми (общински, регионални, национални, международни).

1.4. Популяризиране на постижения на деца и учители:

– издаване на брошура;

– създаване на авторова програма;

– създаване на информационна банка в детското заведение.

1.5. Стимулиране и мотивиране изяви на деца и учители.

1.6. Търсене на допълнителни средства за финансиране на дейностите.

**2. Образователно-възпитателна дейност**

2.1. Създаване на авторова програма за използването на куклата и кукления театър в педагогическата дейност в детската градина.

2.2. Използване на съвременни методи и подходи за развитие – автодидактични игри и материали, интерактивни методи, компютърни програми и др.

2.3. Използване на индивидуална и групова организация на работа.

2.4. Обогатяване системата на диагностиката като задължителна практика. Създаване на набор от апробирани тестове за всяка група.

2.5. Усъвършенстване процесите на планиране, организиране и провеждане на съдържателен педагогически процес.

2.6. Въвеждане на нетрадиционни, интерактивни техники за „нестандартните“ деца.

**3. Квалификационна дейност**

3.1. Създаване на информационна банка – библиотечен, мултимедиен фонд, портфолиа по проблемни области.

3.2. Осигуряване условия за участие в квалификационни форми на различни равнища.

3.3. Обмяна на опит – паралелно, допълващо, циклично – по проблемни области.

3.4. Включване на учителите в курсове за придобиване на по-високи ПКС.

3.5. Включване в обучителни програми за работа с мултимедия, чужд език и педагогически иновации.

**4. Социално-битова и финансова дейност**

4.1. Обогатяване и поддържане на материално-техническата база:

– осигуряване на образователни компютърни програми за децата от всички групи;

– осъвременяване на интериора на всички занимални;

– основно преустройство на дворното пространство;

– обогатяване на игровата и дидактичната база.

4.2. Контрол за правилно разпределение на финансовите средства.

4.3. Осигуряване на медицински и здравен мониторинг на персонала.

4.4. Организиране на различни „антистрес“ дейности – походи, спорт, културни дейности и др.

**5. Финансово осигуряване изпълнението на стратегията**

5.1. Финансиране от държавния и общинския бюджет.

5.2. Разработване на проекти с външно финансиране.

5.3. Привличане на спонсори.

5.4. Реализиране на благотворителни кампании.

5.5. Собствен труд на служители на детската градина.

5.6. Организиране на трудодни с участието на учителската общност и родителите.

VІІ. Очаквани резултати

1. Гъвкавост и вариативност в организацията на материалната среда.

2. Творческо развитие.

3. Решаване на проблемите.

4. Промяна в мотивите и нагласите на педагогическия колектив.

5. Емоционален комфорт и успешна адаптация на децата. „Вграждане“ на детето чрез социализацията му в общността. Формиране на чувство за приобщеност към социалната среда.

6. Използване на нови педагогически технологии.

7. Мобилност на мениджърските и управленските функции на директора.

8. Разширяване на ползотворните контакти на детската градина с другите социални и обществени фактори.

9. Педагогизиране на родителската общност.

VІІІ. Общи положения

1. Стратегията е основен документ, който регламентира дейността на детската градина.

2. Стратегията се приема на Педагогически съвет. Изпълнението на Стратегията се отчита пред Педагогическия съвет.

3. Стратегията се актуализира на 4 години.